tomron87/hebrew-wikipedia-sentences-corpus huggingface dataset:
האלבום דורג במקום ה-32 ברשימת ה"200 המצטיינים" של היכל התהילה של הרוק אנד רול.
ב-2006 דירג אותו המגזין "Q" פעם נוספת, במקום העשירי מתוך רשימה של "40 האלבומים הטובים ביותר בשנות ה-80".
האלבום דורג במקום השני במגזין "Guitar World" ברשימת "100 האלבומים הטובים ביותר בכל הזמנים.
ב-2011 דירגה אותו תחנת הרדיו האוסטרלית "Triple M" במקום הראשון ברשימת "100 האלבומים שהכי שינו את חיי".
ב-2012 דירג אותו המגזין רולינג סטון פעם נוספת, הפעם במקום ה-62 ברשימת האלבומים הטובים ביותר בכל הזמנים.
ב-2012 דירג אותו המגזין "Slant Magazine" במקום ה-37 ברשימת "האלבומים הטובים ביותר בשנות ה-80".
ב-2012 הוסיף אותו המגזין "Clash" ל"היכל התהילה של אלבומי הקלאסיקה" של המגזין.
בשנת 2020 דירג מגזין הרולינג סטון את האלבום במקום ה-62 ברשימת 500 האלבומים הגדולים בכל הזמנים.
לאחר שהשיר נגנז מתוכו, היה אמור להופיע באלבום הבכורה שלה, אך זה נגנז מתוכו פעם נוספת.
השיר הופיע בהוצאות אחרות של הלהקה לאורך השנים (צד ב' של הסינגל 12" "It's So Easy" / "Mr Brownstone" משנת 1987, המיני-אלבום השני של הלהקה, Guns N' Roses משנת 1988 וצד ב' של הסינגל "Live and Let Die" משנת 1991).
בנוסף, המארז מכיל גרסה מצונזרת של אלבום האולפן השני של הלהקה, G N' R Lies, ממנה הוסר השיר השנוי במחלוקת "One in a Million" המתאר את דמותו של אדם גזען-הומופוב-ילידתן-אנטישמי.
התוכן בתקליטור הראשון במהדורת הדלוקס זהה לזה של מהדורת הסופר-דלוקס.
בשירים בהם מצוינת המילה "הופעה" במירכאות, מדובר בשירים שהוקלטו באולפן הקלטות על ידי הלהקה, וזו הוסיפה להם באופן מלאכותי קולות רקע של קהל.
חמשת השירים הללו הוקלטו במקור עבור מיני-אלבום הבכורה של הלהקה, Live ?!*@ Like a Suicide, אך רק ארבעה מתוכם הופיעו בו .
אקסל רוז - סולן הלהקה, סינתיסייזר בשיר "Paradise City", כלי הקשה
סלאש - גיטרה מובילה, גיטרת קצב, גיטרה אקוסטית, גיטרת סלייד, טאלק בוקס, קולות רקע
איזי סטראדלין - גיטרת קצב, גיטרה מובילה, קולות רקע, כלי הקשה
דאף מק'אגן - בס, קולות רקע
סטיבן אדלר - תופים, כלי הקשה
מייק קלינק - הפקה, תכנות
ג'ורג' מארינו - אריך-נגן, מסאטרינג בקסטות.
בארי דיאמנט - מאסטרינג תקליטור
דייב רייצס, מיכה ריאן, אנדי אודוף, ג'ף פו, ג'וליאן סטול, ויקטור דיגליו - עוזרי הפקה
אדריאנה סמית' - הקלטות רקע בשיר "Rocket Queen"
מייקל הודג'סון - ייעוץ אומנותי ועיצוב
רוברט ג'ון, ג'ק לו, גרג פרימן, מארק קאנטר, לאונרד מק'ריידל - צילומים
בילי וואיט ג'וניור - עיצוב "קעקוע" על האריזה
אנדי אנגל - ציור מחדש של הקעקוע.
App Store היא חנות אפליקציות ייעודית למכשירי iOS, אשר מפותחת ומתוחזקת על ידי חברת אפל.
השירות מאפשר למשתמשים להוריד יישומים (אפליקציות) מחנות ה-iTunes.
היישומים בחנות פותחו על ידי ערכת פיתוח התוכנה של ה-iOS (iOS SDK), ופורסמו על ידי אפל.
חלק מהיישומים בחנות ניתנים להורדה ללא תשלום, וחלקם בתשלום.
את היישומים ניתן להוריד ישירות למכשיר iOS, למחשב אישי (PC) או מקינטוש דרך iTunes.
חלק מן היישומים ניתנים להעברה לשעון החכם של אפל או למכשירי Apple TV מהדור הרביעי או יותר כהרחבות של יישומים לאייפון.
אפליקציות iOS הם יישומי תוכנה קטנים המותאמים למכשירי אייפון.
יישומים אלה נבנים בהתאמה למאפייני החומרה והתוכנה במכשירים האלו.
30 אחוזים מההכנסות מההורדות מועברות לאפל, ו-70 אחוזים מועברים למפתחים של היישום.
ב-10 ביוני 2013 אפל הציגה את הגרסה החדשה למערכת ההפעלה iOS, ה-iOS 7. הגרסה הביאה עמה שינויי מראה רבים למערכת ולכל היישומים בה, כולל ה-App Store.
בנוסף, הוסיפה אפל לחנות את שירות ה-"Near Me", אשר מציג את האפליקציות וההורדות הנפוצות בסביבת המיקום בו נמצא המשתמש הנוכחי.
חנות ה-App Store נפתחה ב-10 ביולי 2008, בתור עדכון ל-iTunes.
ב-11 ביולי הושק האייפון 3G, בעל תמיכה מובנית ב-iOS 2.0.1 וכן ב-App Store.
הקושחה החדשה של iOS 2.0.1 עבור אייפון ואייפוד טאץ' נעשתה זמינה דרך iTunes.
נכון ל-5 בינואר 2017 היו זמינים בחנות למעלה מ-2 מיליון ומאתיים אלף יישומים.
ב-18 בינואר 2011, סך ההורדות המצטבר הגיע ללמעלה מ-9.9 מיליארד יישומים ב-App Store, וחברת אפל יצאה בהכרזה ש"כבר 10 מיליארד יישומים הורדו".
בבוקר יום שבת, 22 בינואר 2011, 10 מיליארד יישומים הורדו מחנות היישומים של אפל.
ביולי 2011, 200 מיליון משתמשי iOS העלו את סך ההורדות הכללי ללמעלה מ-15 מיליארד.
ממוצע ההכנסות ליישום מוערך בכ-8700 דולרים אך הנתונים המדויקים אינם זמינים לציבור.
נכון למאי 2011, 500,000 יישומים היו זמינים בחינם ו-37 אחוזים מכל היישומים נמכרו במחיר ממוצע של 3.64 דולרים.
מוכרי האפליקציות בחנות יכולים לאפשר הורדה חינמית של האפליקציה שבבעלותם, או למכור את האפליקציה בכסף.
הסכומים הם במכפלה של 1 דולר פחות סנט אחד.
כלומר, המחיר יכול להתחיל מ-0.99 דולר, לעלות ל-1.99 דולר, וכך הלאה.
ניתן לשלם בכל חודש או לשנה שלמה.
לאחר הצלחת חנות היישומים של אפל והשקת שירותים דומים על ידי מתחרותיה, המונח "חנות היישומים" אומץ לכל שירות דומה עבור מכשירים ניידים.
מאוחר יותר ב-6 ביולי, בקשתה של אפל להוציא צו מניעה נגד חנות היישומים של אמזון, נדחתה בידי שופט פדרלי.
ב-20 באוקטובר 2010, הודיעה אפל כי ה-Mac App Store (חנות היישומים למחשבי מקינטוש), תיפתח בסופו של דבר ב-6 בינואר 2011. החנות דומה לזו שבמכשירי iOS, רק שיש בה יישומים המיועדים למחשבי מקינטוש.
ה-Mac App Store נגישה רק באמצעות Mac OS X 10.6.6 והלאה.
חנות היישומים נגישה ממכשירי אייפון, אייפוד טאץ' ואייפד, באמצעות ה-iOS.
החנות היא הדרך היחידה להוריד למכשיר יישומים ומשחקים, בלי לפרוץ את תוכנת המכשיר.
ישנם יישומי אינטרנט הניתנים להתקנה במכשירים אלה תוך עקיפה של ה-App Store, אך הם נוטים להיות נחותים מבחינה פונקציונלית.
החנות נגישה גם דרך ה-iTunes, ולאחר מכן על כל מערכת הפעלה שמותקנת בה התוכנה iTunes, כמו Mac OS X ו-Windows.
בפברואר 2011, הודיעה חברת אפל כי השירות החדש שלה, המבוסס על כסף ותשלומים, יאפשר לבעלי היישומים ולמפתחיהם לקבוע את זמן השימוש ביישומים וכן את מחירם.
בעבר, תמורת התשלום עבור מגזינים או חדשות, שוחרר כלל התוכן.
השירות החדש מאפשר לבעלי אתרים, לדוגמה, למכור תוכן ישירות דרך היישומים שהותקנו, וכן מאפשר למשתמשים לקבל תוכן חדש על פני תקופות זמן מוגדרות.
יתר על כן, אפל החלה לאפשר למפתחים להפיץ או למכור את היישומים שלהם לא רק דרך iTunes, שבו ההכנסות הן משותפות (70 אחוזים למו"ל, 30 אחוזים לאפל), אלא גם להפיץ את המנויים שלהם ישירות מאתרי האינטרנט שלהם, בהם אפל אינה שותפה בהכנסות.
במהלך כנס המפתחים העולמיים של אפל (WWDC) בשנת 2012, מנכ"ל אפל טים קוק הודיע כי חנות היישומים מתגאה ב-400 מיליון חשבונות עם כרטיסי אשראי רשומים, 650,000 יישומים זמינים להורדה, וגם על 30 מיליארד אפליקציות שכבר הורדו מה-App Store.
בעקבות ההשקה של האייפון 5 ו-iOS 6, אפל עדכנה את ממשק המשתמש של ה-App Store, ה-iTunes ושל חנות הספרים באפליקציית הספרים iBooks.
זה היה העדכון הגדול הראשון מאז השקת חנות היישומים בשנת 2008. ב-7 בינואר 2013, אפל הודיעה כי יש כבר למעלה מ-40 מיליארד יישומים שהורדו מה-App Store על ידי מכשירי ה-iOS שלהם, וכמעט חצי מההורדות הללו התבצעו בשנת 2012.
ערכת פיתוח התוכנה עבור iOS
ערכת פיתוח התוכנה עבור iOS הוצגה באירוע מפת הדרכים לתוכנה של האייפון, ב-6 במרץ 2008. ערכת פיתוח התוכנה מאפשרת למפתחי מערכת של Mac OS X 10.5.4 והלאה של אינטל (Mac עם מעבד אינטל), ליצור יישומים באמצעות Xcode, שבאופן מקורי רץ על iPhone, iPod Touch ו-iPad.
גרסת הבטא יצאה לאחר האירוע וגרסה סופית יצאה ביולי 2008 לצד האייפון 3G.
נכון לספטמבר 2012, ערכת פיתוח התוכנה האחרונה עבור iOS הייתה עבור iOS 6.0.
מפת הדרכים לתוכנה של האייפון, יחד עם תוכנית הפצה גדולה עבור מפתחי תוכנות הצד השלישי, הפך מאוחר יותר ל-"תוכנית מפתחי ה-אייפון", אשר מציעה כרגע שני מסלולי הפצה למפתחי תוכנות הצד השלישי: "סטנדרטי" ו"ארגוני".
יישומים שהופצו באמצעות התוכנית הסטנדרטית יכולים להימכר באופן בלעדי באמצעות חנות ה-iTunes על Mac ו-Windows, או בחנות ה-App Store על iPhone, iPod Touch, ו-iPad.
מפתחים המפרסמים את היישומים שלהם ב-App Store יקבלו 70 אחוזים מההכנסות מהמכירות, ולא יצטרכו לשלם את ההוצאות השונות על ההפצה של היישום.
עם זאת, יש לשלם תשלום שנתי כדי להשתמש בערכת פיתוח התוכנה עבור iOS וכדי להעלות יישומים לחנות.
יישומים שפותחו באמצעות "תוכנית המפתחים הארגוניים של ה-iOS" (iDEP), מיועדים באופן בלעדי לשימוש מוסדי ולא מקבלים פרסום ב-App Store.
הדבר מאפשר רווח תאגידי ריאלי וכן נותן לגופים ממשלתיים לפתח יישומים קנייניים שאינם מיועדים להפצה בציבור.
תוכנית הארגון עודכנה ב-14 בספטמבר 2010, כדי לאפשר לכל ארגון עם מספר DUNS להצטרף.
לפני תאריך זה, רק ארגונים עם 500 עובדים או יותר יכלו להצטרף לתוכנית הארגון.
כדי להפעיל יישום על iPhone (או על כל מכשיר iOS אחר), היישום חייב להיות חתום.
תעודת חתימה ניתנת רק על ידי חברת אפל, לאחר רכישת אחת מחבילות הפיתוח המוצעות למכירה.
ב-10 ביולי 2008, מנכ"ל אפל סטיב ג'ובס אמר כי ב-App Store יש 500 יישומי צד שלישי עבור iPhone ו-iPod Touch, וש-25 אחוזים מהם הם בחינם.
יישומי הצד השלישי האלו הם בקטגוריות מגוונות: עסקים או משחקים, בידור ויישומים חינוכיים.
ב-11 ביולי 2008 נפתחה החנות, המאפשרת למשתמשים לרכוש אפליקציות ולהעבירן ל-iPhone או iPod Touch עם עדכון התוכנה של iOS 2.0, שהפך לזמין דרך iTunes באותו היום.
עשרה מיליון יישומים הורדו בסוף השבוע הראשון.
ב-16 בינואר 2009, הודיעה חברת אפל באתר האינטרנט שלה, כי 500 מיליון אפליקציות כבר הורדו.
הורדת היישום המיליארד הייתה ב-23 באפריל 2009. בחודש מרץ 2012, מספר היישומים שהורדו הגיע ל-25 מיליארד.
בניגוד לאפליקציות הבסיסיות שמגיעות עם האייפון, יישומים שהורדו מה-App Store יכולים להימחק על ידי המשתמש בכל זמן שיבחר.
ב-5 בינואר 2017 הגיע סך ההורדות הכולל ללמעלה מ-300 מיליארד.
האייפד הושק באפריל 2010, עם למעלה מ-3000 יישומים שתוכננו עבורו.
בדצמבר 2010, שמונה חודשים בלבד לאחר שחרורו של האייפד, היו למעלה מ-50,000 אפליקציות זמינות עבור המכשיר.
החל מיולי 2011, 16 חודשים לאחר שהושק האייפד, היו למעלה מ-100,000 אפליקציות זמינות ב-App Store שתוכננה במיוחד עבור המכשיר.
ב-7 ביולי 2011, הודיעה חברת אפל כי למעלה מ-15 מיליארד יישומים הורדו מ-App Store במכשירי ה-iOS, אבל מידע על מדרוג ההורדות של כל יישום באופן פרטי לא היה זמין.
כדי לסייע למפתחי אפליקציות במאמץ השיווק שלהם ולסייע לחוקרים בהבנה טובה יותר של חנות היישומים, נערך מחקר שמטרתו לבנות מודל שמזהה את כמות ההורדות של יישומים מדי יום.
חוקרים מאוניברסיטת קרנגי מלון מצאו כי הורדות של אפליקציות עוקבות אחר חלוקת פארטו.
בסוף נובמבר 2011 פרסמה חברת אפל בעלון החג של חנויות אפל באינטרנט, כי יש יותר מ-140,000 יישומי iPad זמינים.
נכון ל-7 בינואר 2013, יש יותר מ-300,000 יישומים מקוריים ל-iPad הזמינים עבור משתמשים.
בחודש אפריל 2009, הודיעה חברת אפל על האפליקציות עם מספר ההורדות הגדול ביותר מאז שהושקה החנות.
בין האפליקציות שבתשלום, "Crash Bandico ot Nitro Kart 3D" מאת Activision Publishing דורג במקום הראשון, ואילו פייסבוק נהנתה מאותה העמדה בין האפליקציות בחינם.
להלן האפליקציות, בתשלום ובחינם, שדורגו במקום הראשון:
האפליקציות כפופות לאישור של אפל, כפי שמתואר בהסכם של ערכת פיתוח התוכנה, לבדיקת אמינות בסיסית וניתוחים שונים אחרים.
יישומים עדיין יכולים להיות מופצים אם נדחה אישורם, על ידי הגשת בקשה באופן ידני לקבלת רישיון לאפליקציה למכשירי iPhone בודדים, אם כי אפל עשויה לבטל את השימוש בכל עת.
הסכמי הסודיות אוסרים על מפתחים לפרסם את תוכן הודעת הדחייה שלהם (אם התקבלה), בתקופה מסוימת אפל התחילה לחתום את מכתבי הדחייה שלה עם הסכמי סודיות: "המידע הנמצא בהודעה זו הוא חסוי".
מאוחר יותר אפל שינתה את חתימת המכתב בטענה ש"זה יצר יותר מדי עומס על המפתחים", אך היא לא שינתה את ההחלטה על איסור פרסום הודעות דחייה.
מאז, מפתחים רבים פרסמו את מכתבי הדחייה של אפל ואף מפרסמים אותם.
בנוסף, אפל הסירה את התוכנה המורשה תחת הרישיון הציבורי הכללי של גנו (GPL) מ-App Store, לאחר תלונות של אחת ממפתחי התוכנית, בטענה כי תנאי השירות של חנות האפליקציות סותרים את רישיון ה-GPL.
מכיוון שה-App Store של חברת אפל מיועדת לצרכנים בלבד, חברות אינן יכולים להפיץ ולפרסם בתוך היישומים שלהם.
תחת תוכנית המפתחים הארגונית של חברת אפל, חברות יכולות לפרסם בתוך היישומים שלהם באמצעות "חנות אפליקציות ארגונית".
אפליקציות שפורסמו בתוכנית המפתחים הארגונית של חברת אפל עדיין כפופות לשליטה של אפל, באמצעות מתג ה"השבתה" השנוי במחלוקת, שבו חברת אפל יכולה לבטל האישור הדיגיטלי של המפתח, וכך להשבית את היישום במכשירים של משתמשים.
עם זאת, אין ראיות לכך שהדבר נעשה בסביבה הארגונית.
למתחרים חנויות משלהם ליישומים ניידים.
פאלם פרסמה חנות אפליקציות דומה לחנות היישומים למכשירי פאלם והודיעה כי קטלוג היישומים עבור webOS של "פאלם פרה", שפורסם ב-6 ביוני 2009 (אין המשך למשפט ולא ברור על מה הוא עוסק ומה אמור להיות המידע החסר).
פלטפורמה אחרת, Google Play (בעבר "Android Market"), משתמשת בשילוב עם מערכת ההפעלה אנדרואיד של גוגל.
בשנת 2010 פרסמה מיקרוסופט חנות סלולרית של Windows, חנות יישומים עבור פלטפורמת Windows Phone שלהם, ובאוקטובר 2012, גם חנות של Windows עבור מחשבים וטאבלטים המריצים Windows 8.
נוקיה שחררה את "Ovi Store" (שהחליפה את יישום "Download!", שקדם ל-App Store של אפל) למכשירים הניידים S60 ו-S40. סמסונג יצרה "יישומי סמסונג" ("Samsung Apps"), בעיקר כדי לספק שירותים למערכת ההפעלה שלה "Bada", אבל גם עם תמיכה במכשירי סמסונג מסוימים אחרים.
נינטנדו DSi מסוגל להתחבר לחנות מקוונת בשם "DSi Shop", יחד עם PlayStation Portable (PSP) ופלייסטיישן ויטה של סוני, המסוגל להתחבר לחנות של הפלייסטיישן כדי להוריד משחקים וכו'.
לנינטנדו 3DS יש גם הפלטפורמת ההפצה שלו, שנקראת eShop.
נכון ל-2019, יש שתי דרכים מרכזיות לשווק אפליקציות ב-App Store:
באמצעות ASO - אופטימיזציה למילות המפתח בחנות ברמת הכותרת, תת-כותרת ובחירת מילות המפתח הרלוונטיות לאפליקציה באמצעות תוכנות ASO שיכולות להפיק מידע כגון: כמות חיפושים בחנות למילת מפתח מסוימת, תחרות (כמה אפליקציות מנסות להיות מדורגות בעבור אותה מילת מפתח), דירוגי האפליקציה בקטגוריות, כמות דירוגים בחנות האפליקציות ועוד.
באמצעות מערכת הפרסום של אפל הנקראת Apple Search Ads - באמצעות מערכת הפרסום הזו ניתן לפרסם את האפליקציה בתוך ה-App Store.
מערכת הפרסום של אפל היא פשוטה מאוד לשימוש ומאפשרת לבעלי האפליקציות לבחור את מילות המפתח הרלוונטיות לאפליקציה ובסופו של דבר לשלם בעבור קליק על המודעה.
בנוסף, ניתן גם לבחור מילות מפתח שליליות, מילות מפתח שלא יציגו את המודעה של האפליקציה במידה והמשתמש יחפש את המינוח הזה בחנות האפליקציות.
Application Service Provider (מילולית: ספק שירות יישום; ר"ת ASP) הוא עסק המספק שירותים מבוססי מחשב ללקוחות ברשת.
תוכנת מחשב המוצעת ללקוחות בדגם של ASP מכונה לעיתים אף תוכנה על פי דרישה או תוכנה כשירות (software as a service).
במובן הצר ביותר מהותו של עסק ASP הוא מתן גישה ליישום מחשב במחשב מרוחק באמצעות פרוטוקול תקשורת כגון HTTP.
הצורך ב-ASP התפתח על רקע העלות הגואה של תוכנות מחשב מתמחות, עלות שהיא מעבר ליכולת הכלכלית של עסקים קטנים ובינוניים.
כמו כן, המורכבות הגוברת של תוכנה הניבה עלויות גבוהות בהפצתה למשתמשים.
בדגם ASP ניתן להפחית במורכבות ובעלות של התוכנה.
כמו כן ניתן מענה מלא לנושא שדרוג ועדכון התוכנה וצורך זה מוטל בדגם ASP על כתפי נותן השירות ולא המשתמש.
כך גם הצורך במתן תמיכה טכנית לתוכנה, תחזוקת תשתית המחשבים המספקת את היישום, נושאי אבטחת מידע ותמיכה בהמשכיות תפקוד הארגון, כל אלה נמצאים באחריות ספק שרות ASP.
בדגם שרות ASP תוכנת המחשב נמצאת על שרת של ספק השירות ומשתמשי הקצה יכולים להפעילה באמצעות דפדפן HTML או באמצעות תוכנה מיוחדת שהספק מתקין במחשבו של הלקוח.
המאפיינים המשותפים לשרותי ASP כוללים:
ספק ASP מחזיק בבעלות מלאה ובתפעול מלא של התוכנות שהוא מציע
ספק ASP מחזיק בבעלותו את השרתים התומכים בתוכנה, והוא אף מתפעלם ומתחזקם
ספק ASP מעמיד מידע לרשות לקוחותיו באמצעות האינטרנט או באמצעות מסוף מחשב Thin Client
ספק ASP מחייב את לקוחותיו על בסיס נפח השימוש בתוכנה, או על בסיס חודשי/שנתי
יתרונות דגם שרות ASP כוללים:
הימנעות מבעיות אינטגרציה של תוכנה במחשבי הלקוח
חיסכון בעלויות כיוון שעלות התוכנה מתחלקת בין מספר לקוחות
הספק רוכש ניסיון רב יותר בהפעלת התוכנה ממה שיכול לרכוש איש מחשבים בבית עסק קטן
קיים עדכון מתמיד של מערכות התוכנה על ידי מומחים לנושא
שיפור במהימנות, נגישות, ובטיחות מידע לעומת רשתות מחשב של חברה קטנה
כריתת חוזה רמת שרות עם הספק מבטיחה ללקוח רמה ידועה של שרות
גישה למומחים למוצר ולטכנולוגיה המקדישים זמנם לתוכנות הקיימות
צמצום ללקוח בהוצאות על טכנולוגיות מידע וודאות ברמת ההוצאה
תיעול מומחי טכנולוגיות מידע של הלקוח להתמקדות בפרויקטים טכנולוגיים אסטרטגיים המשפיעים על מאזן העסק
כמה מן החסרונות של דגם ASP כוללים:
הלקוח עלול להיות תלוי בספק למתן היבט חיוני של פעולת העסק, בכך הלקוח מגביל את שליטתו בהיבט זה ומסתמך על יכולת הספק
שינויים בשוק ה-ASP עשויים לגרום לשינוי ברמה או באופי השירות הזמין ללקוחות
שילוב בין שירותי ASP למערכות המותקנות במחשב הלקוח, עשוי להיות בעייתי.
ביצוע הערכה של אבטחת מערכות מידע בעת התקשרות עם ספק ASP עלולה להיות יקרה, כיוון שהחברה המתקשרת עם הספק חייבת להעריך את רמת הסיכון הנילווית לשימוש בדגם ASP בפני עצמו.
התעלמות מן החשיבות שבהערכת סיכון זה עלולה להוביל ל:
איבוד שליטה על מידע של החברה
איבוד שליטה על תדמית החברה
רמה בלתי מספקת של בטיחות ASP כדי להתמודד עם סיכונים
חשיפה של מידע פנימי ללקוחות ASP אחרים.
סיכונים אחרים כוללים התעלמות מהערכת החוסן הכלכלי של ספק ה-ASP, עד כמה ניתן להסתמך על ספק זה לעתיד.
כך לדוגמה, לחברת סיסקו מערכות מערכת כללים ענפה להערכת סיכון זה.
כללים אלה כוללים את הערכת היקף שירות ASP, בטיחות התוכנית והבשלות של ספק ה-ASP ביחס למודעות לחשיבות אבטחת מידע.
הכללים אף מדגישים את חשיבות עריכת פעולות ביקורת על ספק ה-ASP, כולל ביקורים במשרדי הספק.
ה-Apple Remote (שלט האפל) הוא שלט שדרכו ניתן לשלוט באמצעות קרני אינפרא-אדום במחשב המקינטוש או ב־Apple TV.
השלט הוכרז על ידי סטיב ג'ובס ב-12 באוקטובר 2005.
השלט מבוסס על עיקרון האייפוד שאפל ויש לו רק שבעה לחצנים - תפריט, הפעל או השהה, הגברת והנמכת ווליום, הרצה אחורה או "הקודם", הרצה קדימה או "הבא" ולחצן הבחירה המרכזי.
Apple Books הוא יישום ספרים אלקטרוניים שפותח על ידי אפל למערכת ההפעלה iOS שלה ולמכשיריה.
היישום הוצג לראשונה בשיתוף עם האייפד ב-27 בינואר 2010, ושוחרר עבור אייפון ואייפוד טאץ' באמצע 2010, כחלק מעדכון iOS 4. ה-iBooks אינו מותקן מראש על מכשירי ה-iOS; משתמשים יכולים להתקין את ה-iBooks ללא תשלום דרך חנות ה-App Store.
היישום מקבל בעיקר תוכן ePub מ-iBookstore, אך משתמשים יכולים גם להוסיף קובצי PDF באמצעות סנכרון הנתונים של ePub ועם iTunes.
בנוסף, הם יכולים להוריד ספרים ל-iBooks דרך דפדפן ספארי או המייל שלהם.
היישום גם מסוגל להציג ספרים אלקטרוניים המשלבים מולטימדיה.
על פי מידע על המוצר נכון למרץ 2010, iBooks מסוגל "לקרוא את התוכן של כל דף" על ידי שימוש בקריינות.
ב-19 בינואר 2012 באירוע מיוחד שהתמקד בחינוך בעיר ניו יורק, הודיעה אפל על שחרורו החינמי של ה-iBooks 2, אשר יכול לפעול במצב שימוש לרוחב ומאפשר קריאה אינטראקטיבית.
בנוסף, יישום חדש, מחבר-iBooks, הוכרז ל-Mac App Store, המאפשר לכל אחד ליצור ספרי לימוד אינטראקטיביים לקריאה ב־iBooks; כמו כן, ה-iBookstore הורחב בקטגוריה של ספרי לימוד.
ה-iBooks הוכרז לצד האייפד במסיבת עיתונאים בינואר 2010. חנות הספרים עצמה, לעומת זאת, שוחררה באמריקה שלושה ימים לפני האייפד עם ההקדמה של ה-iTunes 9.1. זה קרה כביכול כדי למנוע תנועה רבה מדי על השרתים של אפל, כפי שהם היו עמוסים במהדורות האחרונות של האייפון.
ביום ההשקה, ב-31 במרץ 2010, אוסף ה-iBookstore היה מורכב מכ-60,000 כותרים.
ב-8 באפריל 2010, אפל הודיעה כי ה-iBooks יתמוך ב-iPhone ובאייפוד טאץ' עם גרסה iOS 4 והלאה.
כתוצאה מכך, ה-iBooks לא היה נתמך במכשירי ה-iPhone וה-iPod Touch מהדור הראשון.
ב-8 ביוני 2010 בטקס המפתחים הבינלאומי של אפל, הוכרז כי iBooks יתעדכן באותו החודש לקריאת קובצי PDF, וגם תתווסף האפשרות להוסיף הערות על ספרים אלקטרוניים.
החל מה-1 ביולי, ה-iBooks זמין גם בקנדה.
עם שחרורו של היישום למכשירים ישנים המריצים iOS 4, כגון האייפון 3GS וה-iPod Touch, ה-iBooks קיבל ביקורת שלילית על הביצועים האיטיים שלו.
עם זאת, העדכון של ה-19 ביולי מבית אפל הוצעו כמה שיפורים לתיקון הבעיה.
ב-27 בספטמבר 2011, אפל הרחיבה את חנות הפרימיום שלה אל הרפובליקה של אירלנד.
ב-19 בינואר 2012, אפל הכריזה על שחרור של ה-iBooks 2, יישום המאפשר למשתמשים לרכוש ולהוריד ספרי לימוד לאייפד שלהם.
האפליקציה החדשה תומכת בספרי לימוד דיגיטליים שיכולים להציג תרשימים אינטראקטיביים, וידאו ואודיו באייפד.
אפל גם שחררה כלי חינמי בשם iBooks Author, המאפשר למשתמשים ליצור ספרי לימוד אינטראקטיביים כאלו בעצמם.
ב-23 באוקטובר 2012, הכריזה אפל על שחרור ה-iBooks 3.
ארצות הברית, בריטניה, קנדה, אוסטרליה ואירלנד, הן חלק מהמדינות הבודדות שיש להן חנויות פרמיום של iBookstore.
ב-1 בינואר 2013, ה"ניאקי" דיווחו כי אפל מתכוננת להשיק את חנות ה-iBookstore ביפן.
החל מהגרסה ה-3 של היישום, ה-iBooks זמין בטקסט שנכתב ב-18 שפות שונות.
משתמשים של היישום יכולים לשנות את הגופן ואת גודל הטקסט המוצג.
משתמשים יכולים להתאים את בהירות מסך מתוך היישום, עם מגוון גדול יותר זמין מאשר מביישום ההגדרות ומגש ריבוי המשימות.
ניתן לבחור ולחפש מילים בכל ספר.
הגדרות של מילים ניתן למצוא גם לאחר שלוחצים על המילה ובוחרים 'הגדר', אשר נותן לקורא תיאור קצר של מה המילה ומשמעותה, ואם אין הגדרה זמינה, הקורא יכול לבחור גם חיפוש בוויקיפדיה או באינטרנט (האפשרות זמינה גם אם יש הגדרה למילה).
קוראים יכולים גם לסמן מעברים וכאשר זה נעשה, החלק מהספר האלקטרוני העוסק בפרקים ובהערות, באופן אוטומטי ישמור את המילים או את המשפטים שהיו מודגשים, וכמו כן יחשוף את כל ההערות שבוצעו לאחר הדגשת קטע מסוים.
ישנם שלושה נושאי צפייה לבחירה, הזמינים לכל הספרים למעט מסמכי PDF.
נורמלי: טקסט שחור על רקע לבן.
ספיה: טקסט בגווני חום על רקע שמנת.
אפור: טקסט אפור בהיר על רקע שחור.
ספר: אנימציה של ספר המחקה מראה של ספר נייר, כלומר העברת דף בספר נייר.
מסך מלא: כמו בפריסת הספר, אך במסך מלא.
גלילה: הטקסט מופיע כטקסט רציף ללא מעברי דף, בדומה לקריאה במקומות כמו דפדפן אינטרנט.
עד מאי 2011, בכל מכשיר שהורד אליו היישום, קיים עותק של הסיפור פו הדב משנת 1926, כדי שהקורא יוכל להתחיל לבנות את סיפריית הספרים שלו.
תבניות הספרים אלקטרוניים הנתמכות על ידי iBooks הן ePub ו-PDF.
החל מגרסת 2.0, iBooks תומך גם בפורמט קנייני iBook (IBA), שנוצר עם כלי "יוצר iBooks" (iBooks Author).
תבנית זו מבוססת על פורמט ePub אבל תלויה בקוד מותאם אישית ביישום iBooks כדי שתתפקד.
רקוויאם הוא תוכנה שנועדה להסיר ניהול זכויות דיגיטלי של אפל, וניתן להסיר ניהול זכויות דיגיטלי מה-iBooks מאז גרסה 3.3.
ה-iBookstore הוא מקום למכירת תוכן ePub ומערכת אספקה המספקת ספרים אלקטרוניים לכל מכשירי iOS: iPhone, iPad ו-iPod Touch, המריצים את הגרסאות iOS 4.x - 6.x.
זה כרגע לא תומך בהורדה או קריאה של ספרי iBooks ישירות על כל סוג של מחשב; אם זה מקינטוש, חלונות או לינוקס.
ספריית ה-iBooks (הבנויה ממדפים שעליהם כביכול "מונחים" הספרים), מסתובבת כדי לחשוף את חנות ה-iBookstore.
מהחנות משתמשים יכולים לרכוש ספרים שונים מבית אפל.
iBooks יכול להסתנכרן בין מכשירים, כדי שתהיה אפשרות להתחיל לקרוא ספר במכשיר אחד ולהמשיך מאותו המקום במכשיר אחר.
כדי לבצע פעולה זו יש לסנכרן את המכשיר דרך iCloud, וכן האפשרות הזו עובדת רק על מכשירים בעלי אותה כתובת Apple ID.
לפני חשיפת האייפד, כותבי הספרים היו מחויבים ליצור תוכן ל-iBookstore.
שותפים נוספים הוזמנו להשתתף ביום ההודעה על המוצר ב-27 בינואר 2010. ה-iBookstore גם מספק גישה ללמעלה מ-30000 ספרים זמינים בחינם מפרויקט גוטנברג, והוא מספק תוכן המתועל דרך Smashwords, המאפשר לסופרים ומוציאים לאור עצמאיים לפרסם את ספריהם.
יום לפני אירוע השקת האייפד, טרי מקגרו, מנכ"ל "McGraw-Hill", הופיע ומסר מידע לארין ברנט מ-CNBC על שחרור האייפד הקרוב.
במהרה המידע הופץ באתרי שמועות ובסופו של דבר גם בכלי תקשורת מרכזיים, כהתגלות של תכונות של האייפד.
חברת "McGraw-Hill" לא נכללה במצגת האייפד באירוע ההשקה של אפל והיו ספקולציות שיצאו מן הכלל בתגובה לשחרור של המידע על ידי טרי.
עם זאת, "McGraw-Hill", הצהירה כי המידע שנמסר על ידי מקגרו לא היה חסוי, וכי הם לא תכננו להשתתף באירוע.
בשנת 2011, דובר אפל הודיע כי: "אנו דורשים כעת שאם יישום מציע ללקוחות את היכולת לרכוש ספרים מחוץ לאפליקציה, שאותה האפשרות תהיה זמינה גם ללקוחות מתוך האפליקציה עם רכישה בתוך היישום".
30% מנתח ההכנסות שאפל מתקבל ממנגנון הרכישה בתוך יישומים.
הכדאיות הכלכלית של יישומים מתחרים ב-iBookstore המנוהלים על ידי קמעונאים אינה ידועה, על אף שבמדינות רבות, ה-iBookstore עדיין אינו מספק לצרכנים גישה לכל הספרים, פרט לעבודות חופשיות מחוץ לזכויות יוצרים.
היו שטענו כי ממשק ה-iBooks הוא העתק מדויק כמעט של קלאסיקות מאת אנדרו כץ ופיל ריו, ששוחררו יותר משנה קודם ואפילו השתתפו בפרסומות הטלוויזיה של אפל.
אפל לא הגיבה על כך.
מסמכים שנוצרו על ידי ה-iBooks Author (יוצר ספרים אלקטרוניים).
פורמט iBooks עשוי להימכר רק בתשלום אם הוא מתקבל בלבד ועל ידי מפיצים של אפל.
הגבלות אלה אינן חלות על מסמכים שנוצרו בפורמטים אחרים כמו קובצי PDF או טקסט.
כמו שאפל מזכירה באופן רשמי את פורמט ePub, מסמכים שונים נוצרים כך.
ePub אינו מושפע מכך, אבל זה נשאר לא ברור ומסמכים אינם תואמים באופן מלא עם תקן EPUB.
בחודש יוני 2011, אפל נתבעה על ידי מפיץ ניו יורקי בשם ג'ון ט.
קולבי, על השימוש במונח "iBook".
קולבי התיימר להיות הבעלים של סימן המסחר של מונח ה-"iBooks", והתייחס לספרים שפרסם, לאחר שרכש את הנכסים של המפיץ ביירון פרייס, שפרסם סדרה של ספרי פנטזיה ומדע בדיוני תחת אותו המונח.
אפל השתמשה בעבר במונח "iBook" כשם לשורה של מחשבים ניידים שנמכרו עד לשנת 2006, אך קולבי טוען כי הזכות למונח היא שלו, כפי שהיה בספרים שפרסם, כולל ספרים אלקטרוניים.
אפל החלה להשתמש במונח "iBooks" בשנת 2010 כדי להתייחס לספרים אלקטרוניים שנמכרו ל-iPad.
ביירון פרייס פרסם למעלה מ-1,000 ספרים תחת המותג "iBooks" החל משנת 1999.
"Applause" (בעברית: "מחיאת כפיים") הוא הסינגל המוביל של הזמרת האמריקאית ליידי גאגא מתוך אלבום האולפן השלישי שלה Artpop.
הוא יצא לאור דרך חברת התקליטים אינטרסקופ רקורדס ב-12 באוגוסט 2013, ונכתב על ידי גאגא, דיג'י ויאט שאדו, ניק מונסון, די ג'יי סנייק, ודינו זיס.
השיר מושפע ממחיאות הכפיים של המעריצים של גאגא שגרמו לה להמשיך את סבב ההופעות "Born This Way Ball" למרות כאבה העז ביריכה.
זהו שיר סינת'פופ ויורודאנס שמדבר על כיצד גאגא פונה אל מעריציה ובשביל מה היא חיה בהופעותיה.
השיר קיבל ביקורות חיוביות ממבקרי מוזיקה, שהרגישו שהוא קליט וחביב בהשוואה לחומר שהופיע באלבום הבכורה שלה, The Fame.
השיר השיג הצלחה רבה, בכך שכבש את מצעדי המדינות, הונגריה, לבנון, דרום קוריאה, ספרד, יוון, ונכנס לעשרת המובילים בבלגיה, צרפת, פינלנד, קנדה, גרמניה, ישראל, אירלנד, יפן, ארצות הברית, בריטניה ועוד.
בנוסף, במצעדי הפופ ושירי הדאנס של בילבורד הגיע למקום הראשון.
ברחבי העולם מכר מעל 5 מיליון עותקים וקיבל תוארי פלטינה כפולים ואף משולשים במדינות כגון, אוסטרליה, קנדה, שוודיה, ספרד, איטליה, ועוד.
הווידאו קליפ לשיר בבימויו של צמד צילום האופנה אינז וינודה שוחרר ב-19 אוגוסט 2013, ושודר על ידי חברת ג'מבוטרון ברחבי כיכר טיימס כהופעת בכורה.
הקליפ זכה לביקורות חיוביות ממבקרים, שראו בו פרופיל של גאגא עצמה, וציינו הפניות לקולנוע האקספרסיוניסטי הגרמני.
פיתוחו של Artpop החל זמן קצר לאחר צאתו של Born This Way ובשנה שלאחר מכן, מושגי האלבום החלו להתפתח כאשר גאגא שיתפה פעולה עם המפיקים פרננדו גאריביי ודי ג'יי וייט שאדו.
מפגשי הקלטה ראשוניים של Artpop חפפו לסבב "Born This Way Ball" שבהם עד חמישים שירים נכתבו עבורו.
גאגא אמרה כי בכוונתה להנדס את האלבום כדי לשקף הרגשת "לילה במועדון".
ניתוח בירכה בפברואר 2013 גרם לגאגא להפסקה של חצי שנה מעבודתה על האלבום החדש, במהלכה למדה ספרות ומוזיקה עם צוות היצירה שלה, "Haus of Gaga".
היא גם אפשרה לה לבדוק ולשפר את הכיוון המוזיקלי שלה, שתיארה כ-"תהליך מבט מוקפד".
"Applause" נכתב והופק על ידי גאגא ודי ג'יי וייט שאדו, יחד עם ניק מונסון ודינו זיסיס בזמן שהייתה בדרכה לאחת מהופעותיה בסבב, "Born This Way Ball" בשנת 2012. כותבי שירים אחרים שעבדו על השיר כללו את מרטין ברסו, ניקולה מרסייה, ג'וליין אריאס.
בשיחה עם רדיו "Sirius XM", הסבירה גאגא את ההשראה מאחורי כתיבת השיר של "Applause":
הפעלות הקלטה לשיר התקיימו באולפני "Record Plant", הוליווד, קליפורניה, ובסטודיו "Platinum Sound Recording", ניו יורק על ידי דייב ראסל, כאשר בנימין רייס ואנדרו רוברטסון עבדו כעוזרים.
ראסל עשה גם את מיקס השיר באולפני "Record Plant" ו-"Heard It!".
מיקס נוסף בוצע על ידי ביל מלינה, בסיוע רייס וגאזי הוראני.
ריק פרל ביצע את התכנות הנוסף וג'ין גרימלדי השלים את מאסטרינג הקלטת השמע באולפני "Oasis Mastering" בברבנק, קליפורניה.
ל-"Applause" קיים קצב של 140 פעימות לדקה, הוא מורכב במפתח של ז' מינור בעקבות התקדמות האקורדים של Gm – F – E ♭ –Cm – F – Gm כאשר השירה של גאגא נפרשת בין F3 ל-A5. השיר מוגדר כשיר אלקטרופופ, דאנס-פופ ויורודאנס.
והוא צוטט כזה שמחזיר את גאגא לשורשי הקריירה שלה על ידי שיקוף צלילי אלבום הבכורה שלה.
אוון סוודי מהמגזין PopMatters תיאר אותו כ-"קרוב יותר ל-"Just Dance" בסטייל על כל להיטיה בעידן Born This Way, אבל בצורה הרבה יותר אגרסיבית, כשהוא נותן מענה לחנק והדרגתי של רדיו הפופ".
ארין קולחאן ממגזין הרולינג סטון אמר כי "Applause" הוא נסיגה לאחור של גאגא לתקופת "LoveGame".
הפקת השיר מתרכזת בעיקר במקצבים של "Hi-nrg", ו-"סינתיסייזרים מגמגמים".
רובי דוו מהאתר Idolator ציין כי " המקהלה עמוסת כף היד בשיר מתנפחת ומתמרמת באותה טירוף פופ שהפך את "Paparazzi" לכזה תענוג".
מייקל קראג מעיתון הגרדיאן תיאר את הרכב השיר כ-"מחנה מבריק - כל הסינת'ים סוערים ומקצבי שיפוט" והשווה אותו ל"שיר גלאם-רוק מגוחך שנתן מהפך טכנו".
מקהלת השיר צוינה כי היא מכילה "תערובת מוצקה של פופ מושפע מדאנס אלקטרוני, אופוריית ק-פופ-לייט גליצ'ית ורק נצנוץ של אותה שמחה מקורית של The Fame".
וכוללת את גאגא שר את השורות "תן לי הדבר שאני אוהבת (תדליק את האורות) / הרם את הידיים שלך ותגע בהם (תעשה את זה ממש חזק)".
האקרובטיקה הקולית שלה במהלך פסוקי השיר הושוותה לאלה של דייוויד בואי, אנני לנוקס וגרייס ג'ונס.
מבחינה מילולית, "Applause" נוגעות לאופן שבו גאגא תלויה באהדת המעריצים שלה, וב-"מה זה אומר לחיות את חייך כקנבס", תוך כדי שהיא משמשת גם כ-"נשיקה למבקרים" שלה.
בראדלי שטרן מ-"MuuMuse" סבר כי "בניגוד ל-"Born This Way"' משנת 2011, "Applause" חוגג שום דבר מלבד את "אמא מפלצת" עצמה".
לדברי גאגא, מילות השיר מדגישות את ההבדל בין אמן לסלבריטאי.
היא פירטה, "אני חיה בשביל מחיאות הכפיים אבל אני לא חיה בשביל תשומת הלב באופן שאנשים פשוט אוהבים אותך כי את מפורסמת.
אני חיה עבור זה שלהופיע באמת עבור אנשים ואז לשמוע את מחיאת הכפיים שלהם עבורך כי הם פשוט אהבו את הביצועים שלך".
במהלך תהליך בחירת הסינגל המוביל של Artpop, ניגנה גאגא שירים רבים עבור ג'ימי איובין, בכיר באינטרסקופ רקורדס.
מתוך 40 השירים שניגנה עבור איובין, הוא העדיף את "Applause" כשיר האחרון שהושמע.
גאגא גילתה כי "Applause" כמעט ולא הוחרג מהקיצוץ הסופי של Artpop, בגלל שפע של חומר מוקלט, עד לפגישה עם איובין.
גאגא אישרה את "Applause" כסינגל הקרוב, והודיעה כי יצא ב-19 באוגוסט 2013. הכריכה הרשמית של "Applause" הופעלה לראשונה באתר "Women's Wear Daily" ב-29 ביולי 2013. הכריכה כוללת את פניה של גאגא מרוחות בצבע רב צבעוני ומוקפות בסדין לבן.
גאגא הסבירה כי בחרה במראה האיפור המרוח את הכריכה כדי לסמל את הרגע בסיום המופע בו המבצע מרגיש פגיע ומייחל לאישור הקהל.
יצירות האמנות הושוו לכריכת האלבום Scary Monsters (And Super Creeps) משנת 1980 של דייוויד בואי.
ב-10 באוגוסט 2013, שני קטעי השיר דלפו ברשת.
גאגא דחקה במעריצים בבקשה "להעיף אותם ככל האפשר" וסיפקה הוראות כיצד לדווח על מידע בנוגע להפצה בלתי מורשת של שירה לחברת האם של הלייבל שלה, "Universal Music Group".
בתגובה, מעריצים דיווחו על אתרים שנראו מפיצים או מקושרים לקטעי הסינגל, כאשר קרוב ל-2,500 אנשים שלחו קישור יחיד לדף ההסרה של יוניברסל.
עם זאת, למרות מאמצים אלה, השיר הודלף במקומות רבים ולכן גאגא הוציאה אותו מוקדם מהצפוי באותו שבוע לתחנות רדיו שונות ברחבי אמריקה.
הסינגל הפך לזמין ברוב המדינות לפני חצות (EST) בחנות אייטונס, יחד עם הזמנה מראש של Artpop.
למחרת נראתה גאגא בתחפושת גותית עם צבע פנים כמו ליצן בדומה לכריכת הסינגל באירועי קידום מכירות שונים.
הפינגטון פוסט השווה את הסטיילינג שלהלמרילין מנסון באומרו: "כששערה השחור חלקלק לאחור, פנים מלאות אבקה לבנה והבלייזר השחור והחולצה שלה, גאגא הייתה יכולה לטעון בקלות כי היא מנסון אלמלא העקבים הגבוהים שלה".
גאגא גם הציגה לראשונה קליפ קצר של "Applause" שציטט עיתונות קשה שתקפה את אמינותה כאמנית.
בסרטון נראתה גאגא יושבת עירומה בחדר לבן ולובשת מצחייה שקופה.
צליל של קהל שואג ומצחקק נשמע ברקע.
ציטוטים ישירים של מבקרים הופיעו בתחתית הסרטון, שכללו את המשפטים "ליידי גאגא נגמרה" ו-"אל תקנו את הסינגל החדש של ליידי גאגא "Applause".
הקליפ התפרש כניסיון ל-"פסיכולוגיה הפוכה".
בשל קרבת תאריך הדלפת הסינגל ליציאתו של השיר "Roar" של זמרת הפופ קייטי פרי, "Applause" הושוו אליו בלהט, בנוסף לשמועות שהפיצו על סכסוך בין השתיים.
גאגא קיבלה עיתונות שלילית לאחר שהתפרסמה ידיעה על ניסיונה לכאורה להגדיל באופן מלאכותי את המיקום של הסינגל במצעד הבילבורד הוט 100, עליו דווח ממספר מקורות כניסיון לנצח את מכירותיו של "Roar".
היא ספגה ביקורת על כך שהיא קראה בטוויטר למעריציה ועודדה אותם לרכוש עותקים רבים מהסינגל, כאשר הסיכוי לפגוש אותה בלונדון הוצע כתמריץ.
בעקבות זאת, גאגא הצהירה כי היא תגמל את המעריצים שלה עבור רעיונותיהם היצירתיים ביותר, ולא עבור רכישות גבוהות מ-"Applause".
"Applause" זכו לביקורות חיוביות מצד מבקרי המוזיקה.
כריס ריצ'רדס מהוושינגטון פוסט כתב "הוא טוב.
אולי אפילו מחיאות כפיים איטיות זה טוב".
ג'ייסון ליפשוץ מבילבורד שיבח את השיר והעיר כי, "כמו תמיד, גאגא הפכה רעיון נעלה לג'ינגל להמונים".
לואיס קורנר מהמגזין Digital Spy נתן לשיר ארבעה מתוך חמישה כוכבים, וקבע כי "ליידי גאגא לא מסתירה שהיא אחרי הערצה המונית, וככל שמגיעים לסינגלים מובילים שלה, המחזה הגדול הבא שלה מתחיל חזק".
קרל וויליוט מהאתר Idolator שיבח את השיר באומרו שהוא "מתקתק את כל התיבות הנכונות כשמדובר בתענוג של פופ...
הוא שיר פופ שעושה מה ששירי פופ טובים צריכים לעשות, שתופס אותך בקולר מההאזנה הראשונה וגורמת לך להתאהב במקום".
בכתיבתו עבור ההפינגטון פוסט, באגרס, תיאר אותו כ-"אופציה במיטבה.
מיידית, אופורית, שמחה ובלתי אפשרי שתצא מהראש שלך".
סל סינקוומני ממגזין סלנט האמין שלשיר חסר את "הגדולות" של הסינגלים הראשונים הקודמים של גאגא, אך ציין כי "הוא מוכיח שהיא יכולה ליצור לחן קליט".
מוף גימרים מהאתר The Quietus ציין כי השיר היה "קצת דביק במספר מקומות", אך הוסיף כי "אם תפסיקו לצפות יותר מדי מגאגא, תבינו שיש לו מקהלה שאי אפשר לעמוד בפניה".
קווין פאלון מהעיתון The Daily Beast היה ביקורתי כלפי "הפסוקים המפורקים" של השיר אך ציין כי הם "נסלחים יותר ויותר בכל פעם שמתפוצץ הפזמון הבלתי מעורער שלו" ושיבח אותו כשיא השיא של האלבום.
מלינדה ניומן מאתר החדשות Hitfix העניקה לשיר דירוג B+ וכינתה אותו כ-"מסובב ריקודים מרובד".
משוב חיובי הגיע גם ממייק דרייבר ממגזין Clash שהדגיש את "Applause" כאחד השירים באלבום שמתקתק את "כל תיבות גאגא המוקדמת - הפקה מסנוורת, צמדים חכמים ופזמונים שאפשר להרוס איתם גוש מגדל" אך מצא שהוא לא מייצג התקדמות מוזיקלית בולטת עבורה.
הילרי יוז ממגזין הגברים Esquire הציעה פרשנות דומה, כשהרגישה שגאגא "מנגנת אותו בבטחה" וכי "השיר לא פורץ דרך עבור מלכת הפופ המכהנת".
בביקורת מעורבת כינה אוואן סוודי ממגזין PopMatters את השיר כ-"גנרי" וכי "לולא מילות השיר המופלאות שלה ושורת הסינטה המובילה,"Applause" לא יבלט כל כך ברדיו, מה שהופך אותו לשווה בחירה עמוקה יותר כסינגל מוביל מהאלבום".
מרק הוגאן ממגזין ספין מתח ביקורת על "יסודות הריקודים הבוטים" ש-"קצת מאחורי הזמנים ברגע פופ שבו המועמדים הגדולים ביותר לשיר הקיץ חזרו לאחור.
לקראת גיטרות המוטלות בשנות ה-70".
ביקורת מעורבת נוספת הגיעה מהארי הוקרופט מהאתר Contactmusic.com, שכתב כי הוא "לא יכול לתת עבורו יותר ממחיאות כפיים מנומסות".
בארצות הברית, "Applause" מכר מעל 400,000 עותקים בשבועו הראשון לצאתו.
בשבוע השני של השיר במצעד הבילבורד הוט 100 עלה למקום הרביעי, תוך כדי שהוא מגיע למקום השלישי במצעד שירי הזרמות המדיה (עקב שחרורו של הווידאו קליפ), ומקום 35 במצעד שירי רדיו (עלייה של חמישה מקומות).
במצעד השירים הדיגיטליים השיר נפל למקום החמישי עם מכירות של כ-163,000 הורדות דיגיטליות.
בשבועו השישי "Applause" מכר כ-160,000 עותקים ועבר את רף המיליון עותקים בארצות הברית ובכך הפך לשיר ה-11 של גאגא לעשות זאת באותה התקופה.
באותו השבוע, הוא עלה למיקום התשיעי במצעד הרדיו והפך לשירה העשירי שנכנס לעשרת המובילים במצעד.
הוא הצליח להחזיק כ-14 שבועות בתוך העשירייה המובילה בבילבורד הוט 100 ונכון לאפריל 2016 הוא מכר כ-2,640,000 עותקים בארצות הברית, והוסמך כתואר פלטינה משולשת על ידי "איגוד תעשיית ההקלטות של אמריקה" (RIAA).
על פי חברת המצעדים הרשמית, "Applause" מכר מעל 10,000 עותקים תוך מספר שעות ביציאתו בממלכה המאוחדת.
הוא הופיע לראשונה במקום החמישי במצעד הסינגלים הבריטי, והפך אותו למיקום הגבוה ביותר שלה מאז "Born This Way" משנת 2011. סך הכול, "Applause" מכר 38,042 עותקים בסוף השבוע הראשון במדינה, וירד למקום התשיעי במצעד הרשמי בשבועו השני.
הוא היה נוכח בסך הכל 20 שבועות בטופ 100 המובילים.
איגוד תעשיית ההקלטות הבריטי (BPI) הסמיך אותו כתואר זהב, ונכון לאפריל 2021 מכר כ-530,000 עותקים במדינה.
"Applause" הוסמך לתואר זהב בשווקים בינלאומיים אחרים בנוסף, כולל בגרמניה, יפן, איטליה, ניו זילנד ושוודיה.
הקליפ לשיר יצא לאור ב-19 באוגוסט ושודר לראשונה בטיימס סקוור לאחר ריאיון עם גאגא בתוכנית "בוקר טוב אמריקה".
בקליפ גאגא מופיעה בקרקס, ובו האלמנטים של ה"קסם" המופיע בקליפ, כובע הקסמים והמטה, הקדרה ועוד.
אפקט השחור לבן בקליפ מסמל שהקרקס המוצג בקליפ לא נועד רק לילדים, אלא גם לבוגרים יותר ולא רק למעריציה.
בקליפ מופיעה 'מחווה' לגאגא כאשר הייתה בגיל 18–21, לפני פריצתה.
הנפת הרגל באה לסמן שהיא הצליחה להתגבר על הרגל השבורה של משנת 2011 שבגללה עצרה את מסע ההופעות The Born This Way Ball Tour ועכשיו היא מוכנה לחזור טובה מתמיד.
בנוסף לכך, נחשב הקליפ לאחד מהווידאו קליפים היקרים ביותר בכל הזמנים.
מקוםתאריםמכירותאוסטרליה (ARIA)פלטינה70,000קנדה (Music Canada)פלטינה 2×160,000דנמרק (IFPI Denmark)פלטינה30,000איטליה (FIMI)פלטינה30,000יפן (RIAJ)זהב100,000גרמניה (BVMI)זהב150,000ניו זילנד (RMNZ)זהב7,500דרום קוריאה (Gaon)ללא תואר106,500ספרד (PROMUSICAE)פלטינה 2×40,000מקסיקו (AMPROFON)פלטינה60,000שוודיה (GLF)פלטינה 2×80,000צרפת (SNEP)ללא תואר39,700נורווגיה (IFPI)זהב30,000בריטניה (BPI)זהב530,000ונצואלה (APFV)פלטינה 2×20,000ארצות הברית (RIAA)פלטינה 4×4,000,000סיכוםבכל העולם5,200,000סטרמינגדנמרק (IFPI)זהב900,000
Apple III (נכתב גם כ-/// Apple) הוא מחשב אישי לעסקים שיוצר ושוחרר על ידי Apple Computer הידועה, לאחר הצלחת ה-Apple II.
לעומתו, ה-Apple III נחשב ככישלון בשוק.
עבודת הפיתוח על ה-Apple III החלה בסוף 1978 תחת הדרכתו של ד"ר וונדל סנדר.
הקוד הפנימי של המחשב נקרא "שרה", ע"ש בתו של סנדר.
המחשב הוצג לראשונה ושוחרר במאי 1980, אך בעקבות בעיות יציבות ובעיות בעיצוב וקריאה לאנשים להחזיר את המוצר, הוא שוחרר רשמית רק בסתיו לאחר מכן.
הפיתוח הפסיק וה-Apple III ירד מפס הייצור באפריל 1984. ה-Apple III Plus ירד מפסי הייצור בספטמבר 1985.
למרות בעיות יציבות רבות וקריאה להחזרת המחשבים שנקנו, שכללו את 14,000 היחידות הראשונות מפס הייצור, Apple הצליחו לבסוף לייצר גרסה אמינה ויציבה של המחשב.
לעומת זאת, הנזק למוניטין המחשב כבר נעשה ואחת הסיבות העיקריות היא כישלון מבחינה מסחרית.
ה-Apple III Plus העלה את רף המכירות לכ-120,000 יחידות.
אחד ממייסדיה של Apple, סטיב ווזניאק, הודיע שהסיבה העיקרית לכישלון המוצר היא שהמערכת עוצבה על ידי מחלקת השיווק של Apple, לעומת פרויקטים אחרים של Apple.
הכישלון של ה-Apple III הוביל את Apple להערכה מחודשת של התוכנית שלהם לשלב את Apple II.
בסופו של דבר, Apple החזירה שוב את הפיתוח של המחשב הישן יותר, ה-Apple II ונעשו במחשב כמה שינויים ושיפורים שלא היו קודם.
אחד המשחקים המפורסמים ביותר משנות ה-80, Cap'n Magneto, פותח במיוחד ל-Apple III.
ציר הזמן של מחשבי אפל הראשונים
Apple III עוצב במקור להיות מחשב עסקי ובסופו של דבר, יורשו של Apple II.
בעוד שה-Apple II הופץ בהשראת כמה מוצרי עסקים חשובים, ארכיטקטורת המחשב, מערכת ההפעלה וסביבת המפתח הייתה מוגבלת.
Apple III נענה לחולשות האלה.
Apple III הופעל על ידי מעבד 8 ביט 1.8& MHz Synertek 6502A ונעשו שימוש בטכניקות מיוחדות להביא את המחשב לרמה של 256 KB של זיכרון.
ספקי גוף שלישי ייצרו ערכות להרחבת זיכרון שמאפשר ל־Apple III להגיע ל-512 KB.
אחד מהתכונות המובנות של ה-Apple III כללה 80 עמודות, 24 שורות תצוגה עם אותיות רישיות ואותיות קטנות, לוח מקשים עם מספרים, 6 ביט קול וכונן דיסקטים מובנה 5.25" בנפח של 140 KB.
גרפיקת המחשב הייתה 560x192 פיקסלים בשחור לבן, ו-280x192 פיקסלים עם 16 צבעים או גוני אפור.
בניגוד ל־Apple II, בקר הדיסק היה מובנה בלוח.
ה-Apple III היה המוצר הראשון של אפל שאפשר למשתמש לבחור גם פונט תצוגה, וגם סוג מקלדת: QWERTY או Dvorak.
אולם הבחירות האלה לא יכלו להשתנות בזמן שתוכניות רצות, בניגוד למוצרי אפל אחרים.
AppLocker היא טכנולוגיה של "רשימה לבנה" שהוצגה לראשונה במערכת ההפעלה של Windows 7 של מיקרוסופט.
AppLocker מאפשר להגביל הרשאות הפעלה של אפליקציות על בסיס מגוון פרמטרים שלהן כגון נתיב, כותב האפליקציה, או קוד הגיבוב שלהן (Hashcode).
AppLocker יכול להיות מוגדר עבור קבוצה בארגונים גדולים באמצעות מדיניות קבוצה.
ישנן מספר דרכים לגרום לאפליקציה "נעולה" לקבל הרשאות הרצה:
כתיבת תוכנית לא מאושרת למיקום שממנו ישנן הרשאות הרצה כוללות.
כתיבת תוכנית מאושרת (שנמצאת ברשימה הלבנה) שתריץ את התוכנית הלא מאושרת.
באמצעות חטיפת ספריות בינאריות (Dll Hijacking).
בצורה זו שמים DLL בספריה לא מאושרת אך שאפליקציה מאושרת תחפש אותו שם לפני במסגרת קדימויות החיפוש של ספריות על פי מדיניות Windows.
סוללתו נטענת באמצעות חיבור לייטנינג.
ב-30 באוקטובר 2018, הכריזה אפל על הדור השני של Apple Pencil.
ה-Apple Pencil החדש נצמד באמצעות מגנט לדופנו של ה-iPad Pro.
לאחר הצמדתו, הוא נטען אלחוטית ומתחבר למכשיר באופן אוטומטי.
בנוסף, ה-Apple Pencil החדש מציע אפשרות להישלט באמצעות מחוות.
ל-Apple Pencil יש רגישות ללחץ וזווית.
הדור הראשון של העיפרון מכיל התקן בלוטות' המתקשר בו זמנית עם המסך והמערכת שמתחתיו.
העיפרון מסוגל לזהות כוח, ומאפשר, לדוגמה, משיכות כהות או בהירות יותר של המכחול בעת ציור, בהתאם לחוזק בו המשתמש לוחץ על המסך עם העיפרון.
Apple Pencil תוכנן כך שזמן ההשהיה שלו יהיה נמוך, כדי לאפשר מגע חלק עם המסך.
ב-iPad Pro ניתן להשתמש בו זמנית ב-Apple Pencil ואצבע אחת, תוך דחיית הקלט מכף ידו של המשתמש.
באחד הקצוות של הדור הראשון של Apple Pencil יש מכסה מגנטי נשלף.
מתחת למכסה, נמצאת יציאת לייטנינג, אשר מאפשרת לטעון באמצעותה את סוללת העיפרון דרך ה-iPad.
הטעינה הראשונית נמשכת כ-12 שעות, אבל 15 שניות של חיבור לאייפד מספיקות לטעינה עבור 30 דקות של שימוש.
בנוסף, המשתמש יכול לתאם במתאם "נקבה לנקבה" הכלול באריזה כדי לטעון את העיפרון באמצעות כבל לייטנינג סטנדרטי.
בניגוד לקודמו, הדור השני של Apple Pencil נטען אלחוטית באמצעות היצמדות מגנטית לדופן של ה-iPad Pro 2018. הוא שוחרר ב-7 בנובמבר 2018.
Apple Card (בתרגום לעברית: כרטיס אפל) הוא כרטיס אשראי שפותח על ידי חברת אפל, המיועד בעיקר לשימוש עם Apple Pay באמצעות אייפון או Apple Watch.
הכרטיס זמין אך ורק בארצות הברית החל מקיץ 2019. המוצר הוכרז באירוע השקה של החברה שנערך ב-25 במרץ 2019, אשר התמקד בשירותים חדשים המסופקים על ידי אפל.
Apple Card לא כולל עמלות בגין פיגורים, מקדמה במזומן, מט"ח או משיכת יתר.
בכל עסקה המתבצעת באמצעות Apple Pay המשתמש מקבל החזר בגובה 2%, בכל רכישה המתבצעת מול אפל (קנייה באפל סטור, בחנות האפליקציות וכו') יוחזרו למשתמש 3%, ויוחזר אחוז אחד מהקנייה בכל שימוש בכרטיס הפיזי.
Apple ID (אפל איי-די; מילולית, "מזהה אפל") היא שיטת אימות זהות, שנמצאת בשימוש על ידי חברת אפל עבור מכשירי אייפון, אייפד, מקינטוש ומכשירים אחרים.
Apple ID מכיל מידע אישי והגדרות משתמש.
כאשר משתמשים ב-Apple ID כדי להתחבר למכשיר Apple, המכשיר ישתמש אוטומטית בהגדרות המשויכות ל-Apple ID.
ניתן ליצור חשבון Apple ID ללא תשלום בדף האינטרנט My Apple ID ("Apple ID שלי").
Apple ID הוא כתובת דואר אלקטרוני המוגנת באמצעות סיסמה שהוגדרה על ידי המשתמש.
הסיסמה חייבת להיות מחרוזת אלפא-נומרית של לפחות שמונה תווים, הכוללת אותיות ומספרים.
לאחר יצירת חשבון Apple ID אפל תשלח דוא"ל אימות לכתובת הדוא"ל שהמשתמש סיפק.
כדי להפעיל את החשבון, המשתמש יידרש להיכנס לכתובת האתר הכלולה בדוא"ל האימות כדי להפעיל את החשבון.
אפשר ליצור חשבון Apple ID מבלי לציין כרטיס אשראי.
במרץ 2013 השיקה Apple ID תכונת אבטחה דו-שלבית עבור אימות וכניסה לחשבון.
כאשר התכונה מופעלת, נדרש שלב אימות שני בעת שימוש ב-Apple ID בתנאים מסוימים, כגון כניסה לאינטרנט, או ביצוע רכישה מחנות האפליקציות (App Store) ממכשיר חדש.
התכונה משתמשת בשירות מצא אייפון (Find My iPhone) כדי לשלוח קוד PIN בן ארבע ספרות למכשיר מהימן המשויך ל-Apple ID כאשר שלב האבטחה השני נדרש לאימות.
משתמשים יכולים לשנות את הסיסמאות או המידע האישי שלהם בדף My Apple ID על ידי בחירת הקישור "נהל את החשבון שלך" (Manage your account).
שינויים שמשתמש מבצע בחשבון Apple ID, בעוד שהוא/היא משתמשים במוצר Apple אחד, מזוהים גם על ידי אפליקציות אחרות בהן המשתמש משתמש באותו חשבון Apple ID (לדוגמה, Apple Store המקוונת, iCloud, או iPhoto).
אפל תשלח דוא"ל אימות לכתובת הדוא"ל שסופקה והמשתמש נדרש להיכנס אל כתובת האתר הכלולה בדוא"ל האימות כדי לאשר את השינויים.
לאחר אישור השינויים, משתמשים עשויים להתבקש לאמת את המידע שלהם בפעם הבאה שהם משתמשים ב-Apple ID שלהם לרכישה מקוונת, כגון שימוש בחנות iTunes.
Apple ID עשוי להיות מושבת מסיבות אבטחה אם הסיסמה הוזנה באופן שגוי פעמים רבות.
המשתמש יוזהר באמצעות הודעה כאשר החשבון יושבת.
ניתן לאחזר מזהים וסיסמאות של אפל על ידי מענה לשאלות בנושא אבטחת חשבונות ב-"iForgot".
מטעמי אבטחה, Apple לא מאפסת את הסיסמה עבור חשבון Apple ID.
שימוש ביותר מחשבון Apple ID אחד
משתמשים יכולים להשתמש בחשבונות Apple ID שונים לרכישות בחנות שלהם ולאחסון ב-iCloud ושימושים אחרים.
זה כולל משתמשים רבים של שירות הענן שלה בעבר, MobileMe שתמיד התקשו בכך שהם נאלצו להשתמש ביותר מחשבון Apple ID אחד, מכיוון שהרישום לשירות MobileMe יצר אוטומטית Apple ID חדש באמצעות כתובת הדוא"ל me.com שנוצרה באותה עת.
כלומר המשתמשים של אותו שירות ענן לא יכלו לשנות את כתובת הדוא"ל הקודמת של Apple ID ככתובת הדוא"ל me.com שלהם ותמיד היא נשארה כך, זאת מכיוון שאפל אינה מתירה מיזוג חשבונות שונים.
Apple Discussions ("דיוני אפל") הוא פורום תמיכה משתמש–למשתמש, בו מומחים ומשתמשים של אפל נפגשים כדי לדון במוצרי אפל.
כל משתמש יכול לדפדף ולקרוא את פורום הדיון ללא צורך ב-Apple ID.
עם זאת, Apple ID נותן למשתמש את היכולת להשתתף באתרי Apple Discussion, ולמשל, מאפשר למשתמש לשאול שאלות על כל מוצרי החומרה או התוכנה של Apple, לקבל עזרה, טיפים ופתרונות ממשתמשי Apple אחרים.
iWork מאפשר למשתמש Apple ID להעלות ולשתף פרויקטים של iWork, כמו Pages, Numbers ו-Keynote.
ניתן להציג את התכנים שפורסמו בפומבי או על ידי מי שהזמין המשתמש באמצעות iWork.com.
למשתמש אין צורך לדעת אם חבריו לעבודה משתמשים ב-Mac או PC.
מכיוון ש־iWork היה שירות מבוסס אינטרנט, וכל מי שיש לו דפדפן אינטרנט וחיבור לאינטרנט יכול להשתמש בו.
ב-31 ביולי 2012, iWork.com הושבת לטובת iCloud, שירות הענן של אפל.
FaceTime היא תכונה לשיחות וידאו עבור אייפון 4 ואילך, Mac OS X 10.6.6 Snow Leopard ומעלה, הדור הרביעי של ה-iPod Touch ואילך, והאייפד 2 ואילך.
עם זאת, אין צורך ב-Apple ID על מנת להשתמש ב-FaceTime, כאשר מישהו כבר משתמש באייפון (ניתן לבצע שיחות עם מספר הטלפון של ה-iPhone ב-Mac, iPod ו-iPad), ובמקרים אחרים הוא משמש כחלופה.
Apple ID אינו נדרש עבור ביצוע הזמנה בחנות המקוונת של Apple.
אפל מאפשרת לקונים לבצע הזמנות בחנות המקוונת שלה ללא Apple ID באמצעות התכונה Checkout Guest.
Apple ID ותכונת Checkout Guest מאפשרים שניהם ללקוח לגשת למידע על הזמנות כמו חשבוניות, לבדוק את מצב ההזמנה ולעקוב אחר המשלוח.
למרות זאת, עם חשבונות Apple ID, לדוגמה משתמשים יכולים לשמור פריטים שהם מעוניינים לרכוש, לשמור עגלה אם הם עדיין לא מוכנים לבצע הזמנה, לשמור כתובות משלוח וחיוב ופרטי תשלום כדי להאיץ את תהליך התשלום, להשתמש בהזמנה בלחיצה אחת (1-Click ordering) באתר האינטרנט של אפל ובדיקת יתרות בכרטיס המתנה של אפל.
Apple ID מעניק למשתמשים גישה לרכישה (או להורדה בחינם) ובעתיד הורדה מחדש בחינם של שירותים רבים מבוססי Apple, ביניהם:
חנות iTunes: מוזיקה, סרטים, תוכניות טלוויזיה, פודקאסטים, ספרי שמע, רינגטונים לטלפונים ניידים.
חנות iBooks: ספרים אלקטרוניים, ספרים אינטראקטיביים, ספרי לימוד דיגיטליים (ניתן להשתמש במכשירי iOS ובמחשבי Mac שמריצים את גרסת Mavericks).
דוכן עיתונים: כתבי עת ועיתונים (ניתן לשימוש כרגע רק במכשירי iOS).
חנות האפליקציות של מק: אפליקציות macOS.
חנות iTunes, חנות האפליקציות (עבור אפליקציות iOS), חנות האפליקציות של מק, חנות iBooks ודוכני עיתונים עושים שימוש ב-Apple ID.
זאת עבור רכישת מדיה דיגיטלית כמו סרטים ומוזיקה בחנות iTunes או בחנות האפליקציות, לדוגמה.
משתמש יכול להשתמש ב-Apple ID ובסיסמה כדי להיכנס לחנות iTunes או App Store עבור רכישת תוכן או אישור פריטים שהמשתמש רכש.
ה-Apple ID משמש להוכחת הבעלות על התוכן שהוריד המשתמש בעבר מהחנויות הדיגיטליות של אפל.
Apple ID מאפשר למשתמש להוריד מחדש את התוכן שנרכש עבור כל אחד מהמכשירים שלו.
עבור iTunes במחשבים, Apple ID יכול להעתיק תוכן שנרכש עבור עד חמישה מחשבים בכל פעם.
אפל לא אישרה בדיוק כמה מכשירי iOS יכולים להשתמש בתוכן שנרכש על ידי חשבון Apple ID אחד.
Apple ID יכול לכלול עד 10 מכשירים ומחשבים (בשילוב).
iCloud הוא שירות ענן של אפל המאפשר למשתמשים לאחסן, לסנכרן ולגבות נתונים, כגון מוזיקה, תמונות, דוא"ל, אנשי קשר, לוחות שנה, יישומי iOS ועוד בשרתי מחשבים מרוחקים .
הנתונים מאוחסנים באופן מאובטח ומוגן, והמשתמשים יכולים לגשת אליהם מכל מכשיר עם חיבור לאינטרנט.
iCloud החליף את שירות MobileMe של אפל ומשמש כמרכז סנכרון נתונים עבור דוא"ל, אנשי קשר, לוחות שנה, סימניות, הערות, תזכורות (רשימות מטלות), מסמכי iWork, תמונות ונתונים אחרים.
השירות מאפשר למשתמשים גם לגבות באופן אלחוטי את מכשירי ה-iOS שלהם ל-iCloud במקום לעשות זאת באופן ידני באמצעות iTunes.
זה מאפשר למשתמשים לשמור על נתוניהם מעודכנים בכל המכשירים שלהם וכן מסייע להגן על הנתונים של המשתמשים במקרה של אובדן או נזק למכשיר.
iCloud זמין להורדה עבור מגוון רחב של מכשירים כולל מכשירים מבוססי iOS המריצים iOS 5 ואילך, מחשבים אישיים המריצים את מערכת ההפעלה Mac OS X Lion (גרסה 10.7.2) ואילך, או Microsoft Windows (Windows Vista service pack ואילך).
שימוש ב-Apple ID עבור רישום לאתרים חיצוניים
ב-3 ביוני 2019, אפל הכריזה על ממשק API עתידי העוזר למפתחים לאמת משתמשים באמצעות Apple ID.
למשתמשים יש אפשרות להסתיר את הדוא"ל האמיתי שלהם מאתרים, מכיוון שאפל מספקת כתובת העברה ייחודית לכל אתר.
כך, ניתן להירשם לאתרי אינטרנט באמצעות חשבון Apple ID (כמו שניתן כיום בחלק מהאתרים באמצעות חשבון גוגל וחשבון פייסבוק, לדוגמה).
השירות החדש זמין כעת באתרים/אפליקציות הבאים:
Kayak (מנוע הזמנת טיסות, חלק מ-Booking)
Apple Pay הוא שירות תשלום בנייד מבית אפל, שמאפשר למשתמשים לבצע תשלומים מול אנשים, ביישומוני iOS ובווב.
הוא נתמך על ידי מכשירי אייפון, Apple Watch, אייפד ומק.
השירות יכול לסרוק ולהחליף כרטיסי חיוב ואשראי תומכי תקן EMV במסופונים שלא דורשים מגע.
אפל פיי לא דורש מסופונים ייחודיים לו.
הוא דומה לשירותי תשלומים אחרים, יחד עם דרישה לאימות דו-שלבי כמו Touch ID, Face ID, קוד PIN או סיסמה.
זאת באמצעות שבב NFC שנמצא במכשירים התומכים ומערכת הזיהוי הביומטרי של אפל.
השירות זמין בדגמי אייפון 6 ומעלה, אייפד אייר 2 ומעלה, מחשבי מק שכוללים Touch ID וכן בכל דגמי ה-Apple Watch.
משתמשים עם מכשירי אייפון 5 או אייפון 5C יכולים להשתמש בשירות באמצעות Apple Watch (האייפון 5S כולל בתוכו חיישן Touch ID אך לא חיישן NFC, משתמשי אייפון 5S חייבים להשתמש ב-Apple Watch ולאשר את העסקה על ידי האייפון שלהם).
במקום זאת, השירות מופעל באמצעות סיסמה כל עוד המשתמש עונד את ה-Apple Watch שלו.
השירות יכול להכיל בין שמונה ל-12 כרטיסים שונים, תלוי במכשיר.
אפל פיי משתמש בתקן EMV.
השירות שומר על פרטי התשלום של לקוחות פרטיים ומסתיר אותם מהקמעונאי על ידי החלפת הכרטיס במספר חשבון ראשוני ויוצר למעשה "קוד אבטחה דינמי שנוצר עבור כל עסקה.
כדי לשלם בנקודות מכירה, על המשתמשים להחזיק את המכשיר שלהם בסמוך לקורא ה-NFC של המוכר.
משתמשי אייפון מאמתים את הרכישה על ידי זיהוי ביומטרי כמו Touch ID או Face ID או באמצעות סיסמה.
משתמשי Apple Watch מאמתים את הרכישה על ידי לחיצה כפולה על כפתור במכשיר.
כדי לשלם ביישומונים שונים, על המשתמש לבחור באפל פיי כאמצעי התשלום המועדף עליו ולאמת זאת כפי שנעשה גם ברכישות.
המשתמשים יכולים להוסיף כרטיסים חדשים בכל עת בארבע דרכים שונות: על ידי כרטיס התשלום בחשבון ה-iTunes שלהם, צילום תמונה של הכרטיס, הקצאה מאפליקציה של מנפיק הכרטיסים או על ידי הזנת המידע באופן ידני.
על אף שהמשתמשים מקבלים הודעה מידית עם ביצוע הרכישה, בפועל העברת הכספים אורכת זמן.
זמן ההעברה תלוי בשיטת התשלום שבחר הלקוח.
Apple Cash, שנקרא בעבר גם Apple Pay Cash הוא כלי בשירות שמאפשר להעביר כסף בין משתמשים באמצעות יישומון iMessage.
כשמשתמש מקבל תשלום, הוא מופקד בכרטיס ה-Apple Cash שלו, שם הוא זמין לשימוש מידי אצל סוחרים שמקבלים Discover.
לחלופין, המשתמש יכול לבחור להעביר את היתרה לחשבון בנק באמצעות העברה בנקאית.
כלי זה זמין רק בארצות הברית.
בפברואר 2020 פורסם כי נציגי אפל פיי נפגשו עם גורמים בבנקים ובחברות אשראי במטרה לחתום על הסכמים שיאפשרו להתחיל את פעילות השירות בישראל.
בהמשך פורסם כי אפל הסכימה להוריד את עמלות השימוש בשירות.
באוקטובר 2020 פורסם כי ישראכרט, מקס וכאל חתמו על הסכם עם חברת אפל שתאפשר ללקוחותיהן בעלי מכשיר אייפון להשתמש באפליקציית התשלומים.
ב-28 בינואר 2021, פורסם כי הכניסה של אפל לתחום התשלומים לא תכלול קמפיין עצמאי אלא קמפיין באמצעות הבנקים וחברות האשראי שמשתפות פעולה עם החברה.
ב-5 במאי 2021 הושק השירות בישראל.
שירות התשלומים של אפל זמין נכון לפברואר 2021 ברשימת המדינות והטריטוריות הבאות (לפי תאריך הפעלת השירות במדינה):
Apple Developer (בעברית: מפתח אפל; לשעבר Apple Developer Connection) הוא האתר של חברת אפל לכלים לפיתוח תוכנה, ממשקי תכנות יישומים (API) ומשאבים טכניים.
הוא מכיל משאבים שיעזרו למפתחי תוכנה לכתוב תוכנה לפלטפורמות macOS, iOS, iPadOS, watchOS ו-tvOS.
היישומים נוצרים ב-Xcode, או לפעמים בעזרת תוכניות צד שלישי נתמכות אחרות.